Държавен вестник, бр. 80, 2013 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  80
ж) дългосрочна оценка на риска от подзем­
ното хранилище;
з) оценка на въздействието от надземните 
съоръжения на подземното хранилище.
1.2.1. Геоложка оценка
Геоложката оценка включва пълно изследване 
или запознаване със съществуващите проуч­
вания на геоложките условия на подземното 
хранилище (площадката). Изследването обхваща 
проучвания и анализи на видовете скали, почви 
и топографията.
Геоложката оценка трябва да докаже при­
годността на хранилището (площадката) за 
подземно съхраняване. Тя включва проучване и 
оценяване на местоположението на подземното 
хранилище, честотата и структурата на всеки 
разсед или разлом на заобикалящите храни­
лището геоложки пластове и потенциалните 
въздействия на сеизмичната активност върху 
подземното хранилище и неговите инженерни 
съоръжения. При възможност геоложката оценка 
включва изследване на алтернативни варианти 
за подземни хранилища.
1.2.2. Геомеханична оценка
С геомеханичната оценка чрез подходящи 
изследвания и прогнози се доказва стабилност­
та на подземните кухини. Оценката обхваща 
и депонираните отпадъци. При извършване на 
геомеханичната оценка процесите трябва да 
бъдат анализирани и документирани по систе­
матичен начин.
С геомеханичната оценка трябва да се до­
каже, че:
а) по време и след формиране на кухините 
не се очакват големи деформации в кухините 
и на земната повърхност, които биха могли 
да влошат експлоатационната пригодност на 
съоръжението за подземно съхраняване или да 
създадат път за разпространение в биосферата 
на вредни въздействия;
б) носещата способност на кухината е доста­
тъчна, за да се предотврати нейното деформиране 
по време на експлоатацията;
в) депонираните отпадъци се характеризират с 
необходимата стабилност, която е съвместима с 
геомеханичните свойства на вместващата скала.
1.2.3. Хидрогеоложка оценка
С хидрогеоложката оценка се извършва пълно 
изследване на хидравличните свойства, като на 
тази основа се оценява моделът на потока на 
подземните води в заобикалящите подземното 
хранилище пластове въз основа на информация 
за хидравличната проводимост на скалните маси, 
разломите и хидравличните градиенти.
1.2.4. Геохимична оценка
С геохимичната оценка се извършва пълно 
изследване на състава на скалните маси и под­
земните води, като на тази основа се оценяват 
настоящият (актуалният) състав на подземните 
води и потенциалните им промени във времето, 
природата и наличието на минерали, запълващи 
разломите, както и количествено минероложко 
описание на вместващата скала. С геохимичната 
оценка се оценява и влиянието от промените на 
геохимичната система.
1.2.5. Оценка на въздействието върху биосферата
Оценката на въздействието върху биосферата 
включва изследване на биосферата, която би 
могла да бъде засегната от подземното съхраня­
ване. Във връзка с оценката се извършват базови 
проучвания за определяне на естествените нива 
на фона на съответните вещества.
1.2.6. Оценка на експлоатационната фаза
Анализите при оценката на експлоатацион­
ната фаза трябва да потвърдят за времето на 
експлоатационния период:
а) стабилността на кухините съгласно т. 1.2.2;
б) липсата на неприемлив риск от създаване 
на миграционни пътища между отпадъците и 
биосферата;
в) липсата на неприемливи рискове, които 
влияят върху експлоатацията на съоръжението.
Когато се доказва безопасната експлоатация, 
трябва да се извърши систематичен анализ на 
експлоатацията на съоръжението въз основа на 
специфичните данни за натрупаните отпадъци, 
управлението на съоръжението и схемата на 
експлоатация. Анализът трябва да докаже, че 
отпадъците няма да встъпят в каквито и да 
било химични или физични взаимодействия със 
скалата и по такъв начин да влошат нейната 
здравина и цялост, както и да застрашат самия 
процес на подземно съхраняване. Поради тези 
причини (освен забранените за депониране от­
падъци по чл. 13, ал. 1) за подземно съхраняване 
не трябва да се приемат и отпадъци, за които 
има вероятност от спонтанно самозапалване в 
условията на съхраняване (температура, влаж­
ност), газообразни продукти, летливи отпадъци 
и отпадъци, събирани под формата на неиден­
тифицирани смеси.
С оценката на експлоатационната фаза трябва 
да се идентифицират и специфичните случаи, 
които по време на експлоатационния период биха 
довели до създаване на миграционни пътища 
между отпадъците и биосферата. Различните 
видове потенциални рискове при експлоатаци­
ята трябва да бъдат обобщени в специфични 
категории. Техните вероятни последици трябва 
да бъдат оценени, като трябва да се покаже, че 
няма неприемлив риск, при който по време на 
експлоатацията капсулирането може да бъде 
нарушено. С оценката трябва да се определят и 
мерки за случаите на непредвидени ситуации.
1.2.7. Дългосрочна оценка
Дългосрочната оценка на риска трябва да 
докаже, че са изпълнени целите за устойчиво 
депониране за достатъчно продължителен период 
от време. Оценката трябва да установи, че няма 
да се създадат пътища за миграция на замърся­
вания към биосферата в дългосрочния аспект 
на следексплоатационния период на подземното 
съхраняване.
Бариерите на подземното хранилище (на­
пример качествата на отпадъците, инженерните 
съоръжения, обратното запълване и запечатване 
на шахтите и сондажите), характеристиките на 
вместващите скали, околните и лежащите отгоре 
пластове трябва да бъдат оценени количествено в 
дългосрочен аспект въз основа на специфичните 
данни за хранилището или въз основа на задово­
лителни обичайни допускания. При оценяването 
трябва да се вземат предвид геохимичните и 
хидрогеоложките условия, като дебитът на под­